রফিকুল ইসলাম মাদানী

রফিকুল ইসলাম মাদানী একজন ওয়াজ মাহফিলের বক্তা, আলেম ও ইসলাম প্রচারক। তবে বর্তমান সময়ে তাকে শিশু বক্তা হিসেবে বেশি মানুষ চেনেন। তিনি ইসলামি বক্তা হিসেবে বাংলাদেশের বিভিন্ন ওয়াজ মাহফিল করেন এবং জনপ্রিয়তা অর্জন করতে সক্ষম হয়েছেন। তিনি জমিয়তে উলামায়ে ইসলামের অঙ্গসংগঠন যুব জমিয়তের নেত্রকোনা জেলার সহ-সভাপতি।

প্রারম্ভিক জীবন 
মাদানী ১ জানুয়ারি ১৯৯৪ সালের নেত্রকোনা জেলার পূর্বধলা থানার লেটিরকান্দা গ্রামে জন্মগ্রহণ করেন। তার পিতার নাম সাহাব উদ্দিন, মাদানীর আরো চারটি ভাই ও তিনজন বোন আছে।

মাদানী স্থানীয় স্কুলে নিজের শিক্ষাজীবন শুরু করেন। এরপরে তিনি নেত্রকোনার একটি মাদ্রাসায় হিফজুল কোরআন পড়াশুনা করেন। এরপর তিনি ঢাকার যাত্রাবাড়ী এলাকার একটি কওমি মাদ্রাসায় ভর্তি হোন, এখানে কয়েক বছর পড়াশোনা করেন। এরপরে গাজীপুরের কোনাবাড়ির একটি কওমি মাদ্রাসায় ভর্তি হোন। সেখানে কিছুদিন পড়াশোনা করার পর ঢাকার বারিধারা জামিয়া মাদানিয়া মাদ্রাসা ভর্তি হোন, এখান থেকেই দাওরায়ে হাদিস মাস্টার্স সমমানের ডিগ্রি লাভ করেন।

 কর্মজীবন 
রফিকুল ইসলাম ১৪-১৫ বছর বয়স থেকেই ওয়াজ করা শুরু করেন, তিনি সেইসময় নেত্রকোনার বিভিন্ন এলাকায় ওয়াজ করতেন। তিনি সেসময় নিজ জেলায় আঞ্চলিকভাবে পরিচিত হয়ে উঠেন। কয়েক বছরের মধ্যে তিনি নেত্রকোনাসহ আশপাশের জেলাগুলোতে পরিচিতি পেতে শুরু করেন। তিনি সাধারণত সামসময়িক বিষয় নিয়ে আলোচনা করেন। জেল থেকে ছাড়া পাওয়ার ১০ দিনের মধ্যে ৩ ডিসেম্বর ২০২৩ তারিখে তিনি নিচের নিজের আত্নীয়ের মধ্যেই বিয়ে করেন।

তিনি বিলুপ্ত হবার আগ পর্যন্ত বক্তাদের সংগঠন রাবেতাতুল ওয়ায়েজিনের সদস্য ছিলেন। তিনি নিজ এলাকার বিলাশপুর সাওতুল হেরা মাদ্রাসার পরিচালক হিসাবে দায়িত্ব পালন করছেন। এছাড়াও নিজ এলাকায় মারকাজুন নূর আল ইসলামিয়া নামে আরেকটি আবাসিক মাদ্রাসা প্রতিষ্ঠাতা করেছিলেন ও পরিচালক হিসাবে দায়িত্ব পালন করতেন। জুলাই অভ্যুত্থানের পরে আওয়ামীলীগের কার্যক্রম নিষিদ্ধ করলে তিনি খুশি হয়ে নিজ এলাকাবাসীকে গরু জবাই করে খাওয়ান।

 গ্রেপ্তার 
মাদানীকে ২০২১ সালের মোদী-বিরোধী বিক্ষোভের সময় ২৫ মার্চ ঢাকার মতিঝিল এলাকা থেকে গ্রেপ্তার করা হয়, তখন তাকে ছেড়ে দেওয়া হয়। পরে র‍্যাব ২০২১ সালের ৭ এপ্রিল নেত্রকোণার নিজ বাড়ি থেকে আটক করে। ২০২১ সালের ৮ এপ্রিল রাজধানীর মতিঝিল ডিজিটাল নিরাপত্তা আইনে মামলা করা হয়। একই তারিখে একই ধারায় নায়েব সুবেদার আব্দুল খালেক গাজীপুরের গাছা থানায় মামলা করেন। একই বছরের ১১ এপ্রিল মো. মামুন নামের একজন বাদী হয়ে রাজধানীর তেজগাঁও থানায় মামলা করেন। এসব মামলার প্রেক্ষিতে তাকে ডিজিটাল নিরাপত্তা আইনের মামলায় রাষ্ট্রবিরোধী উসকানিমূলক বক্তব্য দেওয়ার অভিযোগে গ্রেপ্তার করা হয়। ২৬ জানুয়ারি ২০২২ তার বিরুদ্ধে ঔদ্ধত্যপূর্ণ বক্তব্য, ভারতবিরোধী কর্মসূচিসহ নানামাত্রিক অভিযোগ এনে বিচারকার্য শুরু হয়। বিভিন্ন সময় জিজ্ঞাসাবাদের জন্য একাধিকবার আদালত থেকে রিমান্ডে নেওয়া হয়েছে।

গ্রেপ্তারের পরে তাকে একদিন হাতিরঝিলে নিয়ে যাওয়া হয়, জোরপূর্বক নারীর সাথে ছবি তোলা এবং সিগারেট খেতে বাধ্য করা হয়। এবং এগুলো পরবর্তী সময়ে চার চরিত্র হরণের উদ্দেশ্যে ব্যবহার করা হয়। তার গ্রেপ্তারের প্রতিবাদে হেফাজতে ইসলাম নেত্রকোনা শহরের প্রেসক্লাবে সংবাদ সম্মেলন করে এবং মুক্তির দাবি জানায়, পাশাপাশি মুক্তি না দিলে কর্মসূচির হুমকি প্রদান করে।

 জামিন 
নভেম্বর ২০২৩ সালে তাকে ডিজিটাল নিরাপত্তা আইন সহ সব কটি মামলায় শর্ত সাপেক্ষে মুক্তি দেওয়া হয়। তিনি ভবিষ্যতে রাষ্ট্র ও দেশের প্রচলিত আইনবিরোধী বক্তব্য দেবেন না মর্মে মুচলেকার মাধ্যমে তাকে জামিন দেওয়া হয়। জেল থেকে বের হবার পরে এক ওয়াজে তিনি দাবি করেন, আইন-আদালত, উকিল পিছনে তার কোটি টাকা ব্যয় হয়েছে।

 বিতর্ক 
রফিকুল ইসলামের নামের শেষে মাদানী টাইটেল লাগানোর হেফাজতে ইসলামের কেন্দ্রীয় সদস্য ও মদিনা শাখার আমির তাকে লিগ্যাল নোটিশ দিয়েছিলেন। নোটিশে বলা হয়েছিলো, তিনি সৌদি আরবে মদিনা বিশ্ববিদ্যালয়ে পড়াশুনা না করেও ‘মাদানী’ উপাধি ব্যবহার করছেন। এছাড়াও ২০২১ সালের ৫ ফেব্রুয়ারি সুপ্রিম কোর্টের আইনজীবী অ্যাডভোকেট শরীফুল হাসান খাঁনও তাকে মাদানী উপাধি বর্জন করতে লিগাল নোটিশ পাঠান।
 টীকা 

 তথ্যসূত্র 

 বহিঃসংযোগ 

 সময়টিভিভে রফিকুল ইসলাম মাদানী টপিক

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:ইসলামি ব্যক্তিত্ব
বিষয়শ্রেণী:ইসলামি পণ্ডিত
বিষয়শ্রেণী:১৯৯৫-এ জন্ম
বিষয়শ্রেণী:বাংলাদেশী সক্রিয় কর্মী
বিষয়শ্রেণী:ওয়াজ মাহফিলের বক্তা
বিষয়শ্রেণী:নেত্রকোণা জেলার ব্যক্তি
বিষয়শ্রেণী:জামিয়া মাদানিয়া বারিধারা, ঢাকার প্রাক্তন শিক্ষার্থী
বিষয়শ্রেণী:বৃহত্তর ময়মনসিংহের ইসলামি ব্যক্তিত্ব